สลด ร้อนจัด ด.ช.พิการ 8 ขวบ ถูกทิ้งไว้คนเดียว โดนอบตายคาห้อง
(เครดิตภาพมูลนิธิสุขศาลานุเคราะห์นครปฐม),อสม.ที่กำแพงแสนสำรวจบ้านที่มีผู้ป่วย สุดสลดไปเจอด.ช.วัย 8 ขวบพิการทางสมอง นอนตายเดียวดายอยู่ห้องในแถวที่อากาศสุดอบอ้าว พ่อเลี้ยงบอกแม่เด็กถูกจับ ส่วนตัวเองต้องทำงาน เลยเปิดพัดลมชงนมวางไว้ให้ คาดโดนอบจากความร้อนจนร่างกายทนไม่ไหว ,วันที่ 22 เม.ย. พ.ต.ท.สมเกียรติ ทรัพย์ส่งเสริม พงส.สภ.กำแพงแสน จ.นครปฐม รับแจ้งจาก นางมนัส ทองยอดเกลื่อง อายุ 49 ปี อสม.รพ.สต.ดอนข่อย ว่า พบเด็กผู้ชายนอนเสียชีวิต ที่ห้องแถวหมู่ 8 ต.ดอนข่อย อ.กำแพงแสน จึงเดินทางไปตรวจสอบ พร้อมด้วยแพทย์เวร รพ.กำแพงแสน และเจ้าหน้าที่มูลนิธิสุขศาลานุเคราะห์นครปฐม,ภายในห้องแถวพบศพ ด.ช.แป้ง(นามสมมติ) อายุ 8 ขวบ สภาพศพนอนหงาย สวมเสื้อยืดแขนยาวสีขาว-เหลือง สวมแพมเพิร์สอยู่บนพื้นกระเบื้องใกล้เบาะที่นอน ใกล้ตัวมีขวดนม ยังมีนมเหลืออยู่เต็มขวด โดยอากาศภายในห้องพักซึ่งเป็นห้องแถว ร้อนอบอ้าวอย่างมาก,นางมนัส เปิดเผยว่า ได้ลงพื้นที่เพื่อตรวจสอบและสำรวจผู้ป่วยและผู้พิการประจำตำบล เมื่อมาถึงห้องแถวพบประตูเหล็กปิด จึงตามเพื่อนบ้านข้างห้องมาช่วยเปิดประตู เพื่อจะเข้าไปดูเพราะทราบว่าบ้านหลังนี้ มีเด็กพิการอาศัยอยู่ แต่กลับพบเด็กนอนเสียชีวิตแล้ว ตามลำตัวเริ่มเขียวคล้ำ,จากการสอบสวนชายหนุ่มอายุ 30 ปี ชาว ต.ห้วยม่วง อ.กำแพงแสน จ.นครปฐม อาชีพรับจ้าง พ่อเลี้ยงของเด็กที่เสียชีวิต ให้การว่าตนอาศัยอยู่กับลูกเลี้ยงพิการเพียง 2 คน โดยเด็กมีสภาพพิการทางสมอง ตาบอด และพูดไม่ได้ มาแต่กำเนิด ส่วนภรรยาซึ่งเป็นแม่เด็ก ปัจจุบันถูกคุมขังในคดีลักทรัพย์ อยู่ที่ สภ.กำแพงแสน ช่วงเช้าก่อนไปทำงานที่โรงงานได้ชงนม เปิดพัดลมทิ้งไว้แล้วปล่อยให้ลูกเลี้ยงอยู่ตามลำพัง กระทั่งมีเพื่อนบ้านไปตามว่าลูกเลี้ยงได้เสียชีวิตแล้ว,จากผลการชันสูตรศพเบื้องต้น ไม่พบร่องรอยถูกทำร้าย แต่ยังไม่สามารถระบุสาเหตุการเสียชีวิตได้ ต้องส่งไปเอกซเรย์ เพื่อหาสาเหตุการตายต่อไป แต่เบื้องต้นคาดว่า น่าจะเกิดสภาพจากอากาศที่ร้อน ขณะที่เด็กมีความพิการ ไม่สามารถช่วยตัวเองได้ และอยู่ในห้องเป็นเวลานาน จนร่างกายทนไม่ไหวเสียชีวิตในที่สุด.
อสม.ที่กำแพงแสนสำรวจบ้านที่มีผู้ป่วยสุดสลดไปเจอด.ช.วัย 8ขวบพิการทางสมอง นอนตายเดียวดายอยู่ห้องในแถวที่อากาศสุดอบอ้าวพ่อเลี้ยงบอกแม่เด็กถูกจับ ส่วนตัวเองต้องทำงานเลยเปิดพัดลมชงนมวางไว้ให้ คาดโดนอบจากความร้อนจนร่างกายทนไม่ไหว 
ร้อยตาย,เด็กพิการ,เด็กร้อนตาย,เด็ก8ขวบ,ตายคาห้อง,อากาศร้อน,กำแพงแสน,นครปฐม,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์